Valga (stacija)

Valga () ir dzelzceļa mezgla stacija Igaunijā, Valgas apriņķa Valgas pilsētā un tajā saslēdzas trīs dzelzceļa līnijas: Tartu—Valga (oficiāli Tartu—Valga (valsts robeža)), Valga—Koidula un Rīga—Valga (oficiāli Rīga—Lugaži (valsts robeža)). Valgas stacija atrodas 82,9 km attālumā no Tartu, 94,6 km attālumā no Koidulas (Igaunijas-Krievijas valsts robežas) un 168,1 km attālumā no Rīgas (1,8 km no Igaunijas-Latvijas valsts robežas). Valgas stacijā tiek veiktas kravu un pasažieru pārvadājumu operācijas. Valgas stacija ir vairāku reģionālo pasažieru vilcienu maršrutu galapunkts. Cauri Valgai kursē starptautiskais maršruts Rīga—Tartu—Tallina.

 Vēsture 
Dzelzceļa līnijas Rīga—Pleskava būvniecību uzsāka 1886. gadā un 1889. gada 22. jūlijā tajā atklāja regulāru pasažieru un kravu satiksmi. Attālums no Pleskavas līdz Rīgai (tagadējai Zemitānu stacijai) bija 287 verstis (306 km). Par šīs dzelzceļa līnijas sastāvdaļu kļuva arī 77 verstu garais Valkas—Tērbatas (Valga—Tartu) atzarojums. 
Vēlāk izveidoja savienojumu ar privātajām šaursliežu dzelzceļa līnijām uz Alūksni-Gulbeni-Pļaviņām (no 1903. gada) un Rūjienu-Pērnavu (no 1906. gada).
Tādējādi Valka (, ), kļuva par dzelzceļa mezgla staciju.

Pirmā Valkas (Valgas) stacijas ēka bija vienstāva sarkanu ķieģeļu celtne, kas tika saspridzināta Otrajā pasaules karā, 1944. gada pilsētas bombardēšanas laikā. 1949. gadā tika uzcelta apjomīga apmesta mūra celtne ar augstu torni pompozā Staļina baroka stilistikā.http://www.rongiinfo.xtreemhost.com/valga.html
Stacija renovēta 2013. gadā, atklāta 22. decembrī.

Sakarā ar ārkārtas situācijas izsludināšanu koronavīrusa pandēmijas un robežkontroles atjaunošanas dēļ no 2020. gada 17. marta līdz 15. maijam Rīgas—Valgas maršruta dīzeļvilcieni kursēja līdz Lugažiem.No 16. maija tiek atjaunota vilcienu kustība līdz ValgaiNo 17. marta Valgas vilcieni kursēs no/līdz LugažiemIzmaiņas vilcienu kustības grafikā līdz 12. maijam 

 Pasažieru pārvadājumi 
+ Pasažieru vilcienu maršruti Valgas stacijā  Pārvadātājs  Maršruts  Situācijalink=|15px Pasažieru Vilciens  Rīga—Valga  Spēkālink=|15px Elron Tallina—Tartu—Valga  Spēkālink=|15px Elron Tallina—Tartu—Rīga  Spēkālink=|15px LTG Link / ViVi  Viļņa—Rīga—Valga  Spēkālink=|15px Edelaraudtee  Valga—Veski  Atceltslink=|15px Latvijas Dzelzceļš  Rīga—Sanktpēterburga  AtceltsAS EVR Infra raudteerajatistel võimaldatavad operatsioonid 2011/2012

Līdz 1998. gadam Valgā pieturēja VAS "Latvijas dzelzceļš" starptautiskā vilcienu maršruta Rīga—Sanktpēterburga firmas ekspresis "Baltija". Kopš 1998. gada maršruts pārvirzīts pa apkārtceļu un vilciens kursē caur stacijām Daugavpils un Rēzekne I.
2001. gadā zemās pasažieru plūsmas un dzelzceļa līnijas Valga—Koidula (valsts robeža) sliktā stāvokļa dēļ tika slēgts reģionālais pasažieru maršruts Valga—Veski (Veru un Koidulas virziens). Kopš 2025. gada 10. februāra dzelzceļa līnijā kursē starptautiskais vilciens Viļņa–Rīga–Valga, saskaņots ar vilcienu Valga—Tallina. Kopš 2026. gada 12. janvāra dzelzceļa līnijā kursē starptautiskais vilciens Tallina–Tartu–Rīga.

 Attēlu galerija 

 Skatīt arī 
 Dzelzceļa līnija Rīga—Lugaži

 Ārējās saites 

 Kustības saraksts pasažieru vilcienu maršrutā Pleskava—Valga. 1895. gads.
 Valkas/Valgas dzelzceļa mezgls PSRS Ģenerālštāba topogrāfiskajā kartē 

 Atsauces 

 Uz Tartu link=|center|40px Uz Rīgu  link=|15px Sangaste  center|link=|40px Valga  link=|15px Lugaži link=|15px (uz Koidulu) link=|15px Karula link=|15px

Kategorija:Dzelzceļa stacijas Igaunijā
Kategorija:Valga